כריס המסוורת'

כריסטופר המסוורת' (באנגלית: Christopher Hemsworth; נולד ב-11 באוגוסט 1983) הוא שחקן אוסטרלי. מוכר בעיקר בשל תפקידיו כתור ביקום הקולנועי של מארוול, וכצייד בסרטים "שלגייה והצייד" ו"הצייד: מלחמת החורף". המסוורת' נולד במלבורן שבאוסטרליה, גדל בפיליפ איילנד, ויקטוריה שבאוסטרליה. הוא האח האמצעי בין לוק המסוורת' וליאם המסוורת'. מאז 2002 גילם כריס מספר תפקידי אורח בסדרות טלוויזיה שונות. בשנת 2004 נבחן לתפקיד רובי האנטר בסדרת הטלוויזיה "קרוב רחוק". הוא לא קיבל את התפקיד (בו זכה ג'ייסון סמית'), אך לאחר זמן מה הוצע לו תפקידו של קים הייד, אותו גילם עד 2007. ב-2005 זכה בפרס לוגי בקטגוריית השחקן החדש הפופולרי ביותר, והיה מועמד גם לפרס לוגי הכסף בקטגוריית השחקן הפופולרי ביותר באותה שנה וב-2006. בשנת 2006 השתתף גם בגרסה האוסטרלית ל"רוקדים עם כוכבים", וסיים במקום החמישי. המסוורת' נבחר לגבר הכי סקסי בעולם לשנת 2014. בקריירה קצרה יחסית, הוא הספיק לגרוף לא מעט פרסים והוא פופולרי בעיקר בקרב הקהל הצעיר. בטקס נבחרי הילדים הוא היה מועמד לשחקן האקשן המועדף לשנת 2012 על תפקידו בסרט "הנוקמים". בטקס פרסי הקולנוע של MTV הוא היה מועמד לפרס הגיבור הטוב ביותר על תפקידו בסרט "תור" בשנת 2011. בטקס נבחרי הקהל האמריקאי 2012 הוא זכה בפרס שחקן האקשן האהוב, ובטקס נבחרי הנוער של 2012 בפרס השחקן האהוב של הקיץ. בשנת 2009 השתתף המסוורת' בסרט הקולנוע סטארטרק מסדרת מסע בין כוכבים, בו גילם את דמותו של ג'ורג' קירק, אביו של קפטן ג'יימס קירק (כריס פיין). בהמשך, השתתף בהפקה הוליוודית נוספת, "בריחה מושלמת". בשנת 2011 הופיע בתפקיד הראשי בסרט המבוסס על דמות הקומיקס תור. בשביל להשתתף בסרט הוא היה צריך להאריך את שיערו ולהוסיף למשקלו כ-30 קילוגרם של שרירים, על מנת להידמות לדמות האל תור. המסוורת' המשיך לגלם את הדמות בסרט הנוקמים בשנת 2012, שמבוסס על קומיקס באותו שם ובאותה שנה יצא גם סרט נוסף בהשתתפותו, שלגייה והצייד, בו הוא מגלם את אריק הצייד לצד קריסטן סטיוארט. ב-24 באוקטובר 2013 יצא סרט ההמשך של תור ("תור: העולם האפל") בכיכובו. שיחק גם בסרטים "הנוקמים: עידן אולטרון", "תור: ראגנארוק", "הנוקמים: מלחמת האינסוף" והנוקמים: סוף המשחק. בשנת 2016 השתתף המסוורת' בסרט קולנוע שהתמקד בדמות הצייד מהסרט "שלגיה והצייד" ונקרא "הצייד: מלחמת החורף". באותה שנה שיחק בקומדיה "מכסחות השדים" המבוסס על הסרט מ-1984. בסרט הוא מככב לצד קייט מקינון, קריסטן ויג, לזלי ג'ונס ומליסה מקארתי. ב-2017 יצא לאקרנים סרט האקשן "תור: ראגנארוק" בכיכובו, אשר מהווה סרט שלישי בסדרת סרטי "תור". את הסרט ביים טאיקה וואטיטי והפיק קווין פייגי. ב-2019 יצא לאקרנים סרט האקשן "גברים בשחור: אינטרנשיונל" בכיכובו ובכיכובה של טסה תומפסון, אשר כיכבה לצדו של כריס גם בסרט "תור: ראגנארוק". בשנת 2020 שיחק בתפקיד הראשי בסרט הפעולה של נטפליקס, "טיילר רייק: חילוץ". בשנת 2022 חזר לגלם את דמותו של תור בסרט הרביעי בסדרה - "תור: אהבה ורעם" המסוורת' נשוי לשחקנית הספרדייה אלזה פטקי, ולהם שלושה ילדים. בשנת 2022 גילה שהוא בנטייה גנטית למחלת אלצהיימר, וכתוצאה מכך החליט לקחת הפסקה ממשחק ולבלות זמן רב יותר עם משפחתו. מדיה וקבצים בנושא כריס המסוורת' בוויקישיתוף כריס המסוורת', ברשת החברתית פייסבוק כריס המסוורת', ברשת החברתית אקס (טוויטר) כריס המסוורת', ברשת החברתית אינסטגרם כריס המסוורת', ברשת החברתית טיקטוק כריס המסוורת', במסד הנתונים הקולנועיים IMDb (באנגלית) כריס המסוורת', באתר AllMovie (באנגלית) כריס המסוורת', באתר Rotten Tomatoes (באנגלית) כריס המסוורת', באתר Box Office Mojo (באנגלית) כריס המסוורת', באתר Metacritic (באנגלית) כריס המסוורת', במסד הנתונים הקולנועיים KinoPoisk (ברוסית) כריס המסוורת', באתר MusicBrainz (באנגלית) אבנר שביט‏, "הנוקמים": ראיון בלעדי עם כריס המסוורת', באתר וואלה, 14 במאי 2012 דודי כספי‏, כריס המסוורת': "הביך אותי להיות הגבר הסקסי בעולם", באתר וואלה, 25 בפברואר 2015 ניר חכלילי‏, כשגיבור-העל נשלח לטירונות בצבא: ריאיון עם כריס המסוורת' על "12 לוחמים", באתר וואלה, 1 בפברואר 2018 אלון פרוכטר, אחרי הגילוי הרפואי: כריס המסוורת' לוקח פסק זמן ממשחק, באתר כאן – תאגיד השידור הישראלי, 19 בנובמבר 2022 שמוליק דובדבני, "פיוריוסה: מסאגת מקס הזועם" הוא סרט בומבסטי, סוחף ומלהיב בכל מובן, באתר ynet, 24 במאי 2024